कैनबराः अपने नागरिकों को मगरमच्छों के हमलों से बचाने के लिए ऑस्ट्रेलिया ने नया तरीका ढूंढ निकाला है। आस्ट्रलियाई अधिकारियों ने बताया कि पानी में मगरमच्छों की आवाजाही और उन पर नजर रखने के लिए ड्रोन का सहारा लिया जाएगा। बता दें कि ऑस्ट्रेलिया करीब डेढ़ लाख मगरमच्छों का घर है। क्वींसलैंड प्रांत के लाइफगार्ड जल्द ही उन स्थानों पर ड्रोन की मदद लेंगे, जहां बड़ी संख्या में लोग तैराकी का मजा लेने आते हैं।